
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 195
                                                          din 28 noiembrie 2017
        pentru modificarea Hotărârii Consiliului Local Sighișoara nr. 185/23.11.2017 privind amplasarea și 
    amenajarea unui patinoar artificial mobil în Municipiul Sighişoara, pentru sezonul de iarnă 2017 - 2018

   
Consiliul Local al Municipiului Sighişoara, întrunit în şedinţă extraordinară;   
Luând act de proiectul de hotărâre și referatul de aprobare al Primarului municipiului, în calitate de iniţiator, înregistrat cu nr. 31.822/24.11.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere prevederile Legii nr. 215/2001, Legea administraţiei publice locale, republicată, cu modificările şi completările ulterioare;
Luând în considerare prevederile Legii nr. 69/2000, legea educaţiei fizice şi a sportului, cu modificările şi completările ulterioare şi ale Regulamentului de punere în aplicare a dispoziţiilor Legii educaţiei fizice şi a sportului nr. 69/2000, aprobat prin Hotărârea Guvernului nr. 884/2001;

Văzând prevederile art. 7 alin. (13) din Legea nr. 52/2003 privind transparenţa decizională în administraţia publică, republicată;
Văzând prevederile Hotărârii Consiliului Local Sighișoara nr. 105/27.12.2016 privind stabilirea impozitelor şi taxelor locale pentru anul  2017;  

Ținând cont de prevederile Hotărârii Consiliului Local Sighișoara nr. 185/23.11.2017 privind amplasarea și amenajarea unui patinoar artificial mobil în Municipiul Sighişoara, pentru sezonul de iarnă 2017 – 2018;
Având în vedere adresa domnului Dorin Piposi, director executiv al Clubului Sportiv “Societatea de Patinaj” Brașov, înregistrată la Municipiul Sighișoara cu nr. 31.778/24.11.2017, prin care comunică faptul că, din cauza unei defecțiuni majore a cilerului patinoarului, Clubul Sportiv “Societatea de Patinaj” Brașov nu își poate îndeplini obligațiile;

Având în vedere Raportul de specialitate cu nr. 31.823/24.11.2017 al Direcției Administrarea Patrimoniului și al Serviciului Tehnic, Investiții – Urmărire Contracte, Monitorizare Servicii de Utilități Publice, prin care se propune modificarea Hotărârii Consiliului Local Sighișoara nr. 185/23.11.2017 privind amplasarea și amenajarea unui patinoar artificial mobil în Municipiul Sighişoara, pentru sezonul de iarnă 2017 - 2018, îndeplinindu-se prevederile legale în acest sens;
Având în vedere avizele favorabile ale comisiilor de buget și comerţ;

În temeiul prevederilor art. 36, alin. (2), lit. „b”, lit. „d”, alin. (6) lit. “a” pct. 1, 3, 5, 6, 14 și 19 şi alin. (9), art. 45, alin. (2) şi a art. 115, alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,



                                            H O T Ă R Ă Ş T E:

Art. I. Se modifică prevederile art. 2 din Hotărârea Consiliului Local Sighișoara nr. 185/23.11.2017, care va avea următorul conținut: 
“(1) Se aprobă alocarea sumei de 148.614,80 lei, necesară pentru amplasarea și amenajarea unui patinoar artificial mobil, în sezonul de iarnă 2017-2018, în zona centrală a Municipiului Sighișoara.
(2) Suma alocată va fi plătită în baza comenzilor/contractelor de achiziţii publice încheiate între Municipiul Sighişoara prin intermediul Biroului Achiziţii, Accesare Fonduri Europene, Management Proiecte şi furnizorii de produse, prestatorii de servicii sau executanţii de lucrări.”

Art. II. Se modifică prevederile art. 3 din Hotărârea Consiliului Local Sighișoara nr. 185/23.11.2017, care va avea următorul conținut: 
„Se aprobă funcţionarea patinoarului artificial mobil, în sezonul de iarnă 2017 - 2018, conform Regulamentului de funcţionare, Anexa nr. 1 la prezenta hotărâre, pe o perioadă de două luni, de la data punerii în funcțiune”.
Art. III. Se modifică prevederile art. 4 din Hotărârea Consiliului Local Sighișoara nr. 185/23.11.2017, care va avea următorul conținut: 
„Pentru buna funcţionare şi desfăşurare a activităţiilor specifice sezonului de iarnă în spațiul excedentar zonei de patinaj se pot desfășura și activități de comerț, care vor întregi astfel scopul pentru care se realizează acest serviciu cetățenilor, conform dispoziţiilor art. 3, lit. d) din Anexa nr. 8 a Hotărârii Consiliului Local Sighișoara nr. 105/27.12.2016 privind stabilirea taxelor şi impozitelor locale pentru anul 2017”.
Art. IV. Se modifică prevederile art. 5 din Hotărârea Consiliului Local Sighișoara nr. 185/23.11.2017, care va avea următorul conținut: 
“Suprafaţa maximă de utilizare pentru activităţile menţionate la art. 4 este de 10,00 mp. pentru fiecare comerciant şi doar dacă dispun de chioşcuri din lemn, avizate de către Compartimentul Urbanism, Disciplina în Construcții, Patrimoniu UNESCO din cadrul Municipiului Sighișoara.”
Art. V. Se modifică prevederile art. 6 din Hotărârea Consiliului Local Sighișoara nr. 185/23.11.2017, care va avea următorul conținut: 
“Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Biroul Buget, Contabilitate, Salarizare - Direcţia Economică, Direcţia Administrarea Patrimoniului, Direcția Relații Publice și Comunicare, Biroul Juridic, Biroul Achiziţii, Accesare Fonduri Europene, Management Proiecte, Serviciul Tehnic, Investiții - Urmărire contracte, Monitorizare Servicii de Utilități Publice, Serviciul Public Poliția Locală, Compartimentul Protecție Civilă, PSI din cadrul Municipiului Sighișoara”.
Art. VI. Prin grija Secretarul Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 
  1 ex. Direcția Relaţii Publice și Comunicare;

  1 ex. Biroul Buget, Contabilitate, Salarizare - Direcţia Economică;
  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;
  2 ex. Direcția Administrarea Patrimoniului;
  1 ex. Biroul Achiziţii, Accesare Fonduri EU, Management Proiecte;

  1 ex. Biroul Juridic;

  1 ex. Serviciul Public Poliția Locală;

  1 ex. Compartimentul Protecție Civilă.

16 ex. 

B.A.
